**2022.gada Olaines novada atklātais čempionāts galda tenisā**

**1. Mērķis un uzdevumi**

* Popularizēt galda tenisu starp visu līmeņu spēlētājiem Olaines novadā, kā arī citās pilsētās un novados;
* Veidot stabilas galda tenisa spēles tradīcijas Olaines novadā;
* Nodrošināt aktīvu brīvā laika pavadīšanas iespēju Olaines novadā;
* Piesaistīt spējīgus dalībniekus no citām pilsētām un novadiem, lai celtu čempionāta kopējo līmeni.

**2.** ​**Laiks un vieta**

* Sacensības notiks 2022. gada 12. februārī, Olaines Sporta namā, Zemgales ielā 33a, Olainē;
* Sacensību sākums plkst. 10:00.

**3. Vadība**

* Sacensības organizē Olaines Sporta centrs sadarbībā ar biedrību “Sporta Klubs Olaine”,;
* Galvenie tiesneši- Andrejs Šlikovs (29352398) un Vladimirs Šlikovs (26765667).
* Atbildīgā persona par epidemioloģisko ierobežojumu un drošības noteikumu  ievērošanu- Andrejs Šlikovs.

**4. Dalībnieki**

* Sacensībās var piedalīties visi galda tenisa spēles interesenti no Olaines novada un citām pilsētām, novadiem;
* Sacensībās var piedalīties tikai personas ar sadarbspējīgu vakcinācijas vai pārslimošanas sertifikātu (papīra vai digitālā formā), atļauts piedalīties bērniem līdz 19 gadu vecumam (ieskaitot), kuriem ir apliecinājums (papīra vai digitālā formā) par negatīvu Covid-19 testa rezultātu;
* Katrs dalībnieks ir atbildīgs par savu veselības stāvokli un fiziskās sagatavotības atbilstību slodzei, ko ar parakstu apliecina dalībnieka pieteikumā ierodoties uz sacensībām;
* Spēlētāji, piesakoties sacensībām, apliecina, ka uzņemas pilnu atbildību par savu veselības stāvokli un neiebilst savu personas datu (vārds, uzvārds, dzimšanas gads) izmantošanai rezultātu apkopošanā un publicēšanā mājaslapā www.olainessports.lv, kā arī fotogrāfiju publicēšanai Facebook un Olaines sporta centrs mājas lapā;
* Dalībnieki, piesakoties sacensībām, apliecina, ka ir iepazinušies un ievēros sporta objekta iekšējās kārtības noteikumus;
* Dalībnieki ievēro aktuālos Covid-19 infekcijas ierobežošanas pamatprincipus un piesardzības pasākumus.

**5. Dalības maksa**

* Olaines novada iedzīvotājiem bezmaksas;

**6. Pieteikumi**

* Dalība čempionātā jāpiesaka iepriekš pa e-pastu a73olaine@gmail.com līdz 11.02.2022 plkst. 22:00 vai zvanot galvenajiem tiesnešiem.

**7. Izspēles kārtība**

* Visi dalībnieki, saskaņā ar pēdējo reitinga tabulu tiks sadalīti apakšgrupās, atkarībā no ieradušos dalībnieku skaita. Tālāko sacensību kārtību noteiks galvenie tiesneši. Sacensību izloze tiek veikta pēc jaunākā pieejamā Latvijas reitinga. Ārzemnieki un sievietes tiek ielozēti pēc sacensību galveno tiesnešu profesionālā viedokļa.
* Visas spēles notiek līdz 3 setu uzvarai;
* Sievietes un vīrieši spēlē kopā, taču tiks vērtēti atsevišķi;
* Ja 3 vai vairāk spēlētājiem apakšgrupā ir vienāds punktu skaits, kā arī setu attiecība, tad tiek skaitīta mazo punktu attiecība, bet, ja arī tajā ir līdzsvars, tad augstāku vietu ieņem spēlētājs ar zemāku reitingu.
* **Sacensību rezultāti tiks iekļauti Latvijas galda tenisa federācijas reitingā ar koeficientu 0.5.**

**8. Noteikumi**

* Sacensības notiek pēc starptautiskiem galda tenisa sacensību noteikumiem;
* Sacensību laikā ir jāievēro Olaines Sporta nama iekšējās kārtības noteikumi. Par iekšējās kārtības noteikumu neievērošanu sacensību dalībnieki var tikt brīdināti, kā arī nepielaisti turpmākajām sacensībām.

**9. Drošības noteikumi**

* Sacensības notiek saskaņā ar grozījumiem Ministru kabineta noteikumos Nr. 662 “Epidemioloģiskās drošības pasākumi Covid-19 infekcijas izplatības ierobežošanai” (turpmāk Noteikumi), kas stājas spēkā 2021.gada 28.septembrī, ievērojot Noteikumos paredzētās drošības pasākumus un prasības kā sacensību dalībniekiem, tā organizatoriem. 2022.gada Olaines novada atklātajā čempionātā galda tenisā var piedalīties tikai personas ar sadarbspējīgu vakcinācijas vai pārslimošanas sertifikātu (papīra vai digitālā formā) vai bērni līdz 19 gadu vecumam (ieskaitot), kuriem ir apliecinājums (papīra vai digitālā formā) par negatīvu Covid-19 testa rezultātu. Skatītāji sacensības drīkst apmeklēt tikai tad, ja spēj uzrādīt vakcinācijas vai pārslimošanas sertifikātu un tiek ievērotas Noteikumu prasības publisko pasākumu apmeklēšanai.

**10. Apbalvošana**

* 1. vieta sievietēm un vīriešiem tiek apbalvota ar kausu, medaļu, 2. un 3. vieta sievietēm un vīriešiem tiek apbalvotas ar medaļām.
* Tiks apalvots ar vērtīgām balvām arī labākais jaunietis / jauniete (līdz 16 gadu vecumam) un labākais  olaines jaunietis/ jauniete (līdz 16 gadu vecumam, kurš dzīvo Olaines novadā/ mācās Olaines novada mācību iestādēs) un labākais veterāns vecuma 50g+ un 70g+.

**11. Personas datu apstrāde**

* Piedaloties sacensībās, dalībnieki apstiprina, ka ir iepazinušies ar Nolikumu, un piekrīt tā noteikumiem, kā arī savu personas datu (vārds, uzvārds, dzimšanas gads) apkopošanai un publiskošanai atbilstoši Fizisko personu datu apstrādes likumam.

**Sabiedrības informēšanas nolūkos pasākumā var notikt foto vai video fiksācija. Vizuālais materiāls var tikt ievietots Olaines novada pašvaldības informatīvajos kanālos. Vairāk – https://ej.uz/olaine\_privatuma\_politika.**